**Beszámoló a MÁOK Fővárosi Szervezetének Területi Oktatási Bizottságának 2021. évi tevékenységéről**

Dr. Vizi Zsuzsanna, elnök, Dr. Bánfi András, tag; Dr. Fodor Kinga, tag; Dr. Ipolyi Tamás; tag, Dr. Szilasi Anna, tag.

A COVID 19 világjárvány 3. hullámának árnyékában a TOB 2021. évi tevékenysége az online térbe áthelyezett Fővárosi Kamarai Konferencia megszervezésére és megtartására fókuszált.

A szervezés kapcsán 2021 április 17-én Zoom webkonferencia keretein belül kitűzésre került az online konferencia dátuma és megbeszéltük a programtervezetet.

A konferencia szponzorációjában a VetPlus, a Zoetis és a Royal Canin cégek vettek részt.

A programra online regisztráció volt elérhető bankkártyás fizetési lehetőséggel (<https://tixa.hu/fovarosikamaraikonf2021>), de külön kérésre az átutalásos fizetést is megoldhatóvá tettük.

A szervezési feladatok kapcsán még további egyeztetés történt a TOB tagjai között, illetve 2021.06.09-én egy végső egyezetés, ahová meghívtuk Dr. Korsós Gabriella kolléganőt is, aki az online-rendezvény technikai/informatikai lebonyolításában volt segítségünkre.

2021. 06.12-én került megrendezésre Zoom program segítségével az online konferencia az alábbi programmal:

|  |  |  |
| --- | --- | --- |
| **9:00-9:10** | Köszöntő | Dr. Vizi Zsuzsanna |
| **9:10-9:40** | A problémás ügyfél | Dr. Bánfi András |
| **9:40-10:10** | A panaszkezelés több szempontból- A panaszkezelés negatív és pozitív hatása a személyes és online térben | Matkovics István mediátor, coach |
| **10:10-10:40** | Hol a határ? Az állatorvos jogvédelme | Dr. Gerencsér Ferenc, ügyvéd, állatorvos  |
| **10:40-11:10** | Burn out az állatorvoslásban, egy országos felmérés eredményei | Dr. Fodor Kinga, PhD habil. egyetemi docens  |
| **11:10-11:20** | Az ízületvédelem aktuális kérdései | Dr. Bokor Apor (VetPlus) |
| **11:20-11:30** | Szünet |  |
| **11:30-12:00** | COVID után: mire számíthatunk, mit tegyünk? | Prof Dr Müller Veronika egyetemi tanár SE Pulmonológiai Klinika |
| **12:00-12:30** | COVID-19 emberekben, állatokban | Prof. Dr. Rusvai Miklós, egyetemi tanár  |
| **12:30-13:00** | COVID-19 és a macska - érdemes-e rendelői dömpingre készülni? | Dr. Szilasi Anna, egyetemi tanársegéd |
| **13:00-13:30** | Mégis van remény - új terápiás lehetőségek a FIP gyógykezelésében  | Dr. Vizi Zsuzsanna, Dipl. ECVIM-CA |
| **13:30-14:15** | Ebédszünet |  |
| **14:15-14:45** | Séta a csípőízület körül | Dr. Ipolyi Tamás, kisállatgyógyász szakállatorvos  |
| **14:45-15:15** | A macska páciens fájdalmának azonosítása és kezelése a mindennapi praxisban | Dr. Simon Csilla, kisállatgyógyász szakállatorvos |
| **15:15-15:55** | A fájdalomcsillapítás evolúciója | Dr. Jerzsele Ákos, egyetemi docens habil PhD |
| **15:55-16:05** | Librela a fájdalomcsillapításban | Dr. Varga Zsolt (Zoetis) |
| **16:05-16:10** | Zárszó | Dr. Vizi Zsuzsanna |

Az előadások a konferencia napja után még 10 napig visszanézhetőek voltak.

Az online konferenciára összesen 122-en regisztráltak, a hallgatóság kb. ¾-e online is követte az előadásokat.

Ezúton is köszönjük a támogatást szponzorainknak.

Budapest, 2022.06.17.

 Dr. Vizi Zsuzsanna

 TOB elnök